                             højesterets dom
                            afsagt fredag den 24. juni 2016
sag 253/2015
(2. afdeling)
anklagemyndigheden
mod
t
(advokat bjarne e. bødtker, beskikket)
i tidligere instanser er afsagt dom af retten i holstebro den 9. december 2014 og af vestre
landsrets 13. afdeling den 28. april 2015.
i pådømmelsen har deltaget fem dommere: poul søgaard, lene pagter kristensen, vibeke
rønne, jan schans christensen og lars apostoli.
påstande
parterne har gentaget deres påstande for landsretten.
anbringender
t har anført, at betingelserne for forvaring ikke er opfyldt. han er fundet skyldig i 6 forhold,
men ingen af dem er omfattet af straffelovens § 70, stk. 2, nr. 1, om ”voldtægt eller anden
alvorlig seksualforbrydelse”, idet der ikke er anvendt vold, trusler om vold eller tvang til at
opnå samleje eller andet seksuelt forhold end samleje med et barn, jf. straffelovens § 225, jf. §
222. hertil kommer, at ingen af de krænkede piger var under 12 år. farlighedskriteriet i § 70,
stk. 2, nr. 2, og nødvendighedskriteriet i § 70, stk. 2, nr. 3, er heller ikke opfyldt.
der bør i stedet for forvaring idømmes en tidsbestemt straf på mindre end 3½ års fængsel.
                                                  - 2 -
anklagemyndigheden har anført, at samtlige betingelser for at idømme forvaring efter straf-
felovens § 70, stk. 2, er opfyldt. under de omstændigheder, der er lagt til grund ved bevisbe-
dømmelsen, har sagens forhold 3 karakter af en alvorlig seksualforbrydelse, som opfylder
kriminalitetskravet i § 70, stk. 2, nr. 1. på baggrund af de mange forstraffe og retslægerådets
udtalelser er det endvidere klart, at farlighedsbetingelsen i § 70, stk. 2, nr. 2, er opfyldt. nød-
vendighedsbetingelsen i § 70, stk. 2, nr. 3, er også opfyldt, da den tidsmæssige udstrækning af
en fængselsstraf ikke er tilstrækkelig til at forebygge den fare for andre, som t frembyder.
højesterets begrundelse og resultat
sagen angår, om betingelserne i straffelovens § 70, stk. 2, for at dømme t til forvaring er op-
fyldt.
efter landsrettens beskrivelse af omstændighederne ved forhold 3 finder højesteret forholdet
omfattet af strafskærpelsesbestemmelsen i straffelovens § 222, stk. 1, 2. pkt., idet t ved ud-
nyttelse af sin fysiske og psykiske overlegenhed dels har forsøgt at skaffe sig samleje, dels har
skaffet sig andet seksuelt forhold end samleje med f, der på gerningstidspunktet var 13 år, jf.
§ 225, jf. § 222, stk. 1, jf. til dels § 21. højesteret tiltræder, at han ved domfældelsen i forhold
3 er fundet skyldig i en alvorlig seksualforbrydelse og forsøg herpå, og at betingelsen i straf-
felovens § 70, stk. 2, nr. 1, derfor er opfyldt.
af de grunde, som byretten og landsretten har anført, tiltræder højesteret endvidere, at også
betingelserne i § 70, stk. 2, nr. 2 og nr. 3, er opfyldt.
højesteret tiltræder herefter, at t er idømt forvaring, og at der sker bortfald af straffen på 30
dages fængsel, der blev stadfæstet ved vestre landsrets dom af 10. september 2014, jf. straf-
felovens § 89 a.
højesteret stadfæster herefter dommen.
t har fortsat været fængslet under anken.
                                           - 3 -
                                   thi kendes for ret:
landsrettens dom stadfæstes.
t skal betale sagens omkostninger for højesteret.
